It Hearrenfean (gemeente)

**It Hearrenfean** (Nederlânsk en offisjeel: *Heerenveen,* Stellingwerfsk*: et Vene*) is in gemeente yn it suden fan Fryslân, mei  ynwenners (, boarne: CBS), wêrfan 30.200 yn de flekke It Hearrenfean sels (1 jannewaris 2017). It hat in gebiet fan 187,76 km², wêrfan 6,9 km² wetter. 

## Skiednis
Fan 1 jannewaris 1812 oant 1 oktober 1816 bestie der ek in gemeente (eins in *[[mairie]]*) It Hearrenfean, dy't lykwols inkeld de plakken It Hearrenfean en Terbant en de buorskip It Mar omfieme. Yn 1816 waarden de gritenijen Aenjewier en Skoatterlân weroprjochte, dy't foar 1812 ek bestiene en har oarsprong fûnen yn 'e Midsiuwen. Yn 1851 waarden dy beide gritenijen omfoarme ta gemeenten.

Yn 1934 waard de gemeente It Hearrefean foarme troch de fúzje fan Aenjewier en Skoatterlân, wêrby't ek in lyts diel fan Haskerlân tafoege waard, eastlik fan it hjoeddeiske Nijehaske. De trije neamde gemeenten foarmen oant doe ta in trijegemeentepunt yn it plak It Hearrenfean, wat al lange tiid in obstakel foar de pleatslike ûntjouwing wie.

By de gemeentlike weryndieling fan 1984 ferlear It Hearrenfean it doarp Nijbrêge oan 'e nije gemeente Skarsterlân. Yn 2014 fûn der op 'e nij in gemeentlike weryndieling plak. Op 1 jannewaris fan dat jier waard de (âlde) gemeente It Hearrenfean wetlik sjoen opheft, wylst dêr mei-iens in nije gemeente It Hearrenfean foar yn 't plak kaam. De nije gemeente kombinearre it grûngebiet fan 'e âlde gemeente mei de doarpen Nijbrêge en Haskerdiken fan it ophefte Skarsterlân en de doarpen Akkrum, Aldeboarn en Nes fan it krektlyk ophefte Boarnsterhim. Dêrmei waard it grûngebiet útwreide fan 140,2 km² nei 187,76 km².

## Plakken
It haadplak fan de gemeente is It Hearrenfean, en de oare plakken yn de gemeente binne: Akkrum, Aldeboarn, Aldhoarne, Aldskoat, Bontebok, Gersleat, Haskerdiken, Hoarnstersweach, Jobbegea, Ketlik, De Knipe, Lúnbert, Nes, Mildaam, Nijbrêge, Nijhoarne, Nijskoat, It Oranjewâld, Terbant en Tsjalbert.

## Gemeentehûs
Yn 1934 waard Oenemastate gemeentehûs fan It Hearrenfean en yn 1952 waard dit Crackstate. Yn de 1990-er jierren folge nijbou, dat ferbûn waard mei Crackstate. Yn 2007 is it gemeentehûs ferboud.

## Omskriuwing
It flek Hearrenfean is yn 1551 ûntstien op it plak dêr't de Skoatterlânske Kompanjonsfeart krúst waard troch de wei nei Oerisel, de wei fan Ljouwert nei Swol. It is woeksen troch it belang fan de feanwinning. Mar hjoed de dei is it faaks it meast ferneamd troch iisstadion Thialf en SK It Hearrenfean mei it Abe Lenstra stadion, dat diel útmakket fan Sportstêd It Hearrenfean.

## Taal
Yn de gemeente It Hearrenfean wurdt benammen Frysk sprutsen. Fan âlds út waard der yn it eastlike part fan de gemeente, yn de doarpen Hoarnstersweach en Jobbegea ek Stellingwerfsk sprutsen. Mar hjoed de dei hat noch mar 2% fan de befolking it Stellingwersk as memmetaal. Dêrnjonken hat 53% it Frysk as memmetaal en 38% it Nederlânsk. Stedsk wurdt troch 4% fan de minsken sprutsen wylst 3% fan de ynwenners in útlânske taal as memmetaal hat.

## Befolking

### List fan eareboargers
* Tjeerd van der Zwan, boargemaster (2023)
* Sanne Wevers, turnster  (2016)
* Jarko Nieweg, Thialf-direkteur  (2012)
* Epke Zonderland, turner  (2012)
* Peter de Jonge, boargemaster  (2011)
* Thom Mercuur, oprjochter Museum Belvedêre (2010)
* Riemer van der Velde, foarsitter fan SC Heerenveen  (2006)
* Foppe de Haan, fuotbaltrainer (2004)
* Jeen van den Berg, reedrider 
* Henk Hofstra, boargemaster 
* Louis le Roy, ekolooch
* Hendrik Huisman, boargemaster
* Abe Lenstra, fuotballer (1951)

## Wapens en flaggen

### Wapens

Ofbyld:Akkrum wapen.svg|Wapen fan Akkrum
Ofbyld:Aldeboarn wapen.svg|Wapen fan Aldeboarn
Ofbyld:Oudeschoot wapen.svg|Wapen fan Aldskoat
Ofbyld:Bontebok wapen.svg|Wapen fan Bontebok
Ofbyld:Gersleat wapen.svg|Wapen fan Gersleat
Ofbyld:Gersloot polder wapen.svg|Wapen fan Gersleat-Polder
Ofbyld:Heerenveen dorpswapen.svg|Wapen fan It Hearrenfean
Ofbyld:Luinjeberd wapen.svg|Wapen fan Lúnbert
Ofbyld:Mildaam wapen.svg|Wapen fan Mildaam
Ofbyld:Nes (Heerenveen) wapen.svg|Wapen fan Nes
Ofbyld:Oranjewoud wapen.svg|Wapen fan It Oranjewâld
Ofbyld:Terband wapen.svg|Wapen fan Terband
Ofbyld:Tsjalbert wapen.svg|Wapen fan Tsjalbert


### Flaggen

Ofbyld:Akkrum vlag.svg|Flagge fan Akkrum
Ofbyld:Aldeboarn vlag.svg|Flagge fan Aldeboarn
Ofbyld:Oudeschoot vlag.svg|Flagge fan Aldskoat
Ofbyld:Bontebok vlag.svg|Flagge fan Bontebok
Ofbyld:Knypstervlag.jpg|Flagge fan De Knipe
Ofbyld:Gersloot polder vlag.svg|Flagge fan Gersleat-Polder
Ofbyld:Jubbega vlag.svg|Flagge fan Jubbegea, Skuorregea en Hoarnstersweach
Ofbyld:Mildam vlag.svg|Flagge fan Mildaam
Ofbyld:Nes-Boarnsterhim vlag.svg|Flagge fan Nes
Ofbyld:Oranjewoud vlag.svg|Flagge fan It Oranjewâld
De plaken Aldhoarne, De Knipe, Haskerdiken, Hoarnstersweach, Jobbegea, Ketlik, Nijbrêge en Nijhoarne ha gjin wapen. De plakken Gersleat, Haskerdiken, It Hearrenfean, Ketlik, Lúnbert, Nijbrêge, Nijhoarne, Nijskoat, Terbant en Tsjalbert ha gjin flagge.

## Polityk
De gemeenteried fan It Hearrenfean bestiet út 31 sitten. De útslaggen fan de gemeenteriedsferkiezings binne sûnt 2018:

## Sjoch ek
* Fryske doarpen
* Fryske gemeenten
* List fan boargemasters fan It Hearrenfean


Ofbyld:Abe Lenstra Heerenveen.JPG|It Abe Lenstra-stadion mei it stânbyld fan Abe Lenstra.
Ofbyld:Heeresloot 03.JPG|De Hearresleat
Ofbyld:Posthuis Theater.JPG|Posthûs Teater